钦定古今图书集成/明伦汇编/闺媛典/第067卷 > 徐氏女
## 钦定古今图书集成/明伦汇编/闺媛典/第067卷 > 徐氏女

按：《明外史列女传》：“宣城徐氏女，许字施之济。年十五，
里豪汤一泰艳之，倚从子祭酒宾尹，强委禽焉。女父
子仁不受，夜趣施舁女归。一泰恚甚，奔告宾尹。宾尹
胁有司摄施妇，欲庭夺以归，先使人捽之济父子及
媒妁数人，殴之府门，有司莫能制。徐氏被摄候理，次
城东旅舍，恐不免，夜伺人静，投池中死。衣上下缝纫”，
不见寸体，观者皆泣下。共舁古庙中，盛夏郁蒸，蝇不
敢近。郡守张德明临视，命立祠城东。而邑人刑部尚
书徐元泰家居，以同姓主丧受吊，远近客沓至，宾尹
为丧气。